Odense 2020.11.29.

Nordfyns Kommune

Teknik, Erhverv og Kultur Rådhuspladsen 2 5450 Otterup

Att.: Thomas Hammershøj Alnor

Med henvisning til Deres varselsskrivelse af 2019.05.20, kan vi herved oplyse Tørresø Strands Vandværk (TSV)s opdaterede status og handleplan til forbedring af vandkvaliteten, pr. d.d. er følgende:

Vi holder os løbende orienteret hos Nordfyns Vandværk (NV) vedrørende deres arbejde med at kunne levere rent drikkevand i h.t. gældende bestemmelser, herunder deltager vi i drøftelserne vedrørende forsyning fra de nye boringer ved Pugholm.

Når (NV) kan levere rent drikkevand påregner (TSV) fortsat at etablere en rørforbindelse fra (TSV)s vandværk på Hybenvej ved Tørresø Strand frem til (NV)s ledningsnet ved Tørresøvej og derigennem få leveret drikkevand der opfylder gældende bestemmelser. Ved at modtage dette vand påregner vi blande os frem til at (TSV) levere vand der holder sig under respektive grænseværdier.

Når vi får en klarmelding fra NV vil vi arbejde videre på sagen og orientere Nordfyns Kommune om (TSV)s videre arbejde på sagen.

Ved at gennemføre ovennævnte løsning er (TSV) samtidigt sikret en nødforsyning.

I mellemtiden vil vi indvinde fra vores nuværende tre boringer, hvor pumpestrategien vil være følgende, der kan begrænse indholdet af desphenyl-chloridazon mest muligt:

Vi vil fortsætte med at indvinde fra den kystnære boring 128.28 med uændret mængde, d.v.s. vi forøger ikke indvindingen fra denne boring selv om vandet herfra holder sig under gældende grænseværdi, dette har baggrund i at forøget indvinding herfra indebære risiko for saltvandsindtrængning.

Ved boringen 128.130 søger vi at fortsætte med uændret mængde d.v.s. ikke forøge indvindingen for ikke at trække vand over fra boring 128.132 der har et højere indhold af desphenyl-chloridazon.

Indvindingen fra boring 128.132 søger vi at begrænse mest muligt, dog sådan at vi konstant har en rimelig oppumpning for ikke at forårsage et tryk fra denne boring over mod den nærliggende boring 128.130.

Har De brug for yderligere oplysninger er De velkommen til at kontakte undertegnede.

Med venlig hilsen

Nels Birkenfeldt / Formand TSV E-mail: n.birk@hotmail.com Tlf. 40302893

Kopi: Bestyrelsen TSV